Adolf Hitler naixió o 20 d'abril de 1889 en una chicota localidat que en ixe inte feba parte d'o Imperio Austro-hongaro, Braunau am Inn, y que hue se troba en o estato de l'Alta Austria, en Austria, muit amán d'a muga con l'Imperio alemán (hue Alemanya). Yera fillo d'Alois Hitler y de Klara Pölzl, y a mayor parti d'os suyos chirmans murioron de chicotz (nomás sobrevivió a suya chirmana Paula, que morió en 1960).